Կառլոս Նասար

**Կառլոս Նասար** (, ), բուլղարացի մարզիկ, ծանրորդ, 2021 թվականի աշխարհի չեմպիոն, 2023 թվականի Եվրոպայի չեմպիոն և այդ առաջնության լավագույն ծանրորդ, 2021 և 2022 թվականների Եվրոպայի առաջնությունների մրցանակակիր, 2019 թվականի աշխարհի երիտասարդների չեմպիոն, 2018 և 2019 թվականների Եվրոպայի երիտասարդների չեմպիոն։

## Կենսագրություն
Կառլոս Նասարը ծնվել է 2004 թվականին։ Մայրը բուլղարուհի է, հայրը՝ լիբանանցի։ Կառլոսը մեծացել է Չերվեն Բրյագում, որտեղ էլ սկսել է զբաղվել ծանրամարտով։

2018 և 2019 թվականներին Եվրոպայի պատանեկան առաջնություններում, նախ մինչև 69 կգ քաշային կարգում, այնուհետև մինչև 81 կգ քաշային կարգում զբաղեցրել Է առաջին տեղը և դարձել Եվրոպայի չեմպիոն։

2019 թվականին Լաս Վեգասում տեղի ունեցած աշխարհի պատանեկան առաջնությունում մինչև 73 կգ քաշային կարգում նա 291 կգ արդյունքով նվաճել է  ոսկե մեդալ։

2021 թվականի ապրիլին Մոսկվայում տեղի ունեցած Եվրոպայի առաջնությունում մինչև 81 կգ քաշային կարգում Կառլոսը 369 կգ արդյունքով գրավել է երկրորդ տեղը։ Բուլղարացի մարզիկը պոկում վարժությունում նվաճել է փոքր արծաթե մեդալ, իսկ հրում վարժությունում եղել է առաջինը և սահմանել Եվրոպայի նոր ռեկորդ։

2021 թվականի դեկտեմբերին Տաշքենդում տեղի ունեցած Եվրոպայի առաջնությունում մինչև 81 կգ քաշային Կառլոս Նասարը երկու վարժությունների հանրագումարով 374 կգ քաշային կարգում դարձել է մրցաշարի հաղթող․ պոկում վարժությունում նա փոքր արծաթե մեդալ է նվաճել, իսկ հրում վարժությունում բարձրացրել է 208 կիլոգրամանոց ծանրաձողը և գրանցել աշխարհի ռեկորդ։

2022 թվականին Բոգոտայում տեղի ունեցած աշխարհի առաջնությունում մինչև 89 կգ քաշային կարգում Կառլոսը 220 կգ քաշով համաշխարհային ռեկորդ է սահմանել հրում վարժությունում։ Պոկում վարժությունում բուլղարացի ծանրորդը չի կարողացել գրանցել քաշը և երկու վարժությունների հանրագումարում մնացել է առանց արդյունքի։

2023 թվականին Երևանում տեղի ունեցած Եվրոպայի առաջնությունում բուլղարացի ծանրորդը երկու համաշխարհային ռեկորդ է սահմանել․ մինչև 89 կգ քաշային կարգում 18-ամյա ծանրորդն աչքի է ընկել 395 կգ արդյունքով (174 կգ պոկում և 221 կգ հրում)։ Հրում վարժությունում Նասարը բարելավել է սեփական համաշխարհային ռեկորդը, որը նախկինում կազմում էր 220 կգ։  Ծանրորդը հանրագումարով գերազանցել է իտալացի Անտոնիո Պիցոլատոյի (392 կգ) համաշխարհային ռեկորդը։

2024 թվականի ամառային Օլիմպիական խաղերում նա հանդես է եկել տղամարդկանց մինչև 89 կգ քաշային կարգում և նվաճել օլիմպիական ոսկե մեդալ: Նա երկու վարժության հանրագումարով բարձրացրել է 404 կգ և հրումում գրանցել է աշխարհի ռեկորդ՝ 224 կգ արդյունքով։

2024 թվականի փետրվարին Սոֆիայում կայացած Եվրոպայի առաջնությունում Կառլոսը երկու վարժության արդյունքով նվաճել է ոսկե մեդալ՝ 391 կգ արդյունքով։ Առանձին վարժություններում նա նույնպես դարձել է առաջինը, բացի այդ պոկում վարժությունում սահմանել է համաշխարհային նոր ռեկորդ՝ 176 կգ։ 

Քիշնևում կայացած 2025 թվականի Եվրոպայի առաջնությունում Նասարը նվաճեց ոսկե մեդալ 96 կգ քաշային կարգում՝ երկամարտի 417 կգ արդյունքով։ Նա հաղթեց պոկում և հրում վարժություններում։

2025 թվականի հոկտեմբերին Նորվեգիայի Ֆյորդե քաղաքում կայացած աշխարհի առաջնությունում Նասարը նվաճեց չեմպիոնի տիտղոսը նոր՝ 94 կգ քաշային կարգում։ Նա հաղթեց հրումում (222 կգ)՝ սահմանելով համաշխարհային ռեկորդ։

## Նվաճումներ
;Ծանրամարտի աշխարհի առաջնություն

;Եվրոպայի ծանրամարտի առաջնություն

## Ծանոթագրություններ

## Արտաքին հղումներ
*Карлос Насар на сайте IWF
*Карлос Насар е направил пълни самопризнания
*Световният шампион Карлос Насар бе осъден на 7 месеца
*Уникален! Карлос Насар помля световните рекорди!

Կատեգորիա:Բուլղարացի ծանրամարտիկներ
Կատեգորիա:Ծանրամարտի աշխարհի չեմպիոններ
Կատեգորիա:Ծանրամարտի Եվրոպայի չեմպիոններ
Կատեգորիա:Բուլղարացի օլիմպիական չեմպիոններ
Կատեգորիա:2024 թվականի Ամառային օլիմպիական խաղերի չեմպիոններ